GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/23-02/4

URBROJ: 2158-44-23-2

Osijek, 20.ožujka 2023. godine

**Z A P I S N I K**

25. sjednica Školskog odbora Graditeljsko-geodetske škole Osijek održana od 15. do 20. ožujka 2023. godine korištenjem elektroničkih sredstava koja, su sukladno članku 7. stavku 3. Poslovnika o radu Školskog odbora, omogućila odlučivanje u realnom vremenu

Poziv na sjednicu i zapisnik 24. sjednice upućen je svim članovima Školskog odbora dana 15. ožujka 2023. godine.

### Nazočni članovi Školskog odbora:

Iz reda nastavnika: Marko Molnar, nastavnik

Gabrijela Anić, nastavnica

Predstavnik radnika: Marina Matić, nastavnica

Predstavnik roditelja: Ivana Nićin

Predstavnici osnivača: Tihomir Štefić,

Antonio Mihalj,

Mirko Ivković

**Ostali prisutni na sjednici:** Darko Pšihistal, ravnatelj

Martina Bestvina, tajnica

***D n e v n i r e d***

1. Usvajanje zapisnika 24. sjednice Školskog odbora
2. Prethodna suglasnost za zapošljavanje nastavnika geografije na neodređeno vrijeme

**T. 1.** Članovi su usvojili zapisnik 24. sjednice školskog odbora.

**T. 2.** Tajnica škole Martina Bestvina obrazložila je da nastavnica matematike Ivana Ivić od 4. studenog 2022. do 4. travnja 2023. izvodi nastavu geografije (2 sata ukupne tjedne radne obveze) sukladno odredbi članka 107. stavka 12. Zakona o odgoju i obrazovanju u osnovnoj i srednjoj školi.

Upravni odjel za obrazovanje i mlade Osječko-baranjske županije i Nezavisni sindikat zaposlenih u srednjim školama Hrvatske, Područni odbor Osijek, dostavili su 7. ožujka 2023. Odluku o prednosti pri zapošljavanju, kojom se zaposlenica Ena Kovačević, prikazana na Zajedničkoj županijskoj listi iskazanih potreba i viškova/manjkova zaposlenika u srednjoškolskim ustanovama Osječko-baranjske županije za šk.god. 2022./2023., upućuje u Graditeljsko-geodetsku školu Osijek. Slijedom navedenog, ravnatelj od Školskog odbora traži prethodnu suglasnost za sklapanje ugovora o radu na neodređeno vrijeme (2 sata rada tjedno), počevši od 5. travnja 2023. godine, s Enom Kovačević, magistrom edukacije geografije i magistrom edukacije filozofije, bez položenog stručnog ispita, uz uvjet polaganja istog u roku od godine od isteka pripravničkog staža.

Prigovora nije bilo, te je jednoglasno donijeta:

**O D L U K A**

Daje se prethodna suglasnost za zapošljavanje nastavnice geografije na neodređeno vrijeme Eni Kovačević, magistrom edukacije geografije i magistrom edukacije filozofije . Radni odnos zasniva se uz uvjet polaganja stručnog ispita u roku od godine od isteka pripravničkog staža.

Ako uvjet ne bude ispunjen ugovor o radu prestaje istekom posljednjeg dana roka za stjecanje polaganje stručnog ispita.

Iznimno, rok za polaganje stručnog ispita u slučaju privremene nesposobnosti radnika za rad, korištenja rodiljnog, roditeljskog ili posvojiteljskog dopusta produžuje se za onoliko vremena koliko je trajala njegova privremena nesposobnost za rad.

Sjednica je završila 20. ožujka 2023. godine u 12:01 sati.

**Zapisnik izradila Predsjednik Školskog odbora**

Martina Bestvina, dipl.iur. Marko Molnar, mag. ing. aedif.